Hinn árlegi World Wide Developers Conference ( WWDC ) viðburður Apple byrjaði í dag og stendur yfir út þessa viku . Á viðburðinum sem var sýndur áðan voru helstu nýjungarnar í Mac OS og iOS kynntar . Þar ber helst að nefna Mac OS X Yosemite ( 10.10 ) sem kemur með uppfærðu og stílhreinu útliti og iOS 8 sem mun kynna til leiks miklar breytingar eins og ný lyklaborð , skjágræjur og ýmsar uppfærslur á öpp . Hér má finna smá samantekt á því helsta sem var kynnt í dag . Nýjasta útgáfan af OS X stýrikerfinu fyrir Mac var kynnt og er einungis í boði fyrir hugbúnaðarframleiðendur núna , en verður frítt fyrir alla síðar í haust . Það helsta sem uppfærslan felur í sér er ferskara útlit sem er líkara iOS og svokallað “ Continuity ” sem auðveldar þér vinna á mismunandi Apple tækjum . Sem dæmi veit Mac tölvan þín að þú byrjar að skrifa tölvupóst á iPhone og þú getur haldið áfram að skrifa póstinn með einum smell á Mac borð - eða fartölvu . Tölvan getur líka tekið við símtölum sem þú færð á iPhone . Ef það er ekkert netsamband er hægt að setja upp 3G eða 4G hotspot á iPhone símanum þínum og Mac OS tölvan getur tengst sjálfkrafa við hann . Það er miklu minna vesen en Wifi eða Bluetooth hotspot . Þetta er enn eitt skrefið í áttina til þess að festa notendur í Apple umhverfinu . Útlitið er orðið mun flatara eins og þekkist á iOS 7 og fá flest öpp og forrit nýjar táknmyndir ( e. icon ) . Gegnsæi er ríkjandi í útlitinu og má sjá að flest Mac forritin og stýrikerfið sjálft eru með einhverskonar gegnsæi í gluggunum þannig að bakgrunnurinn sést í gegn ekki ósvipað og þeir væru gerðir úr sandblásnu gleri . Finder fær uppfærslu og verður enn nothæfari og fær Spotlight margar nýjungar eins og tengingu við netið . Þannig verður hægt að leita að hlutum á Wikipedia beint úr Spotlight eða tengjast við Apple Maps . iCloud Drive var einnig kynnt til leiks sem er beinn samkeppnisaðili við skýjaþjónustur eins og Dropbox , Google Drive og Skydrive . Apple ákváðu að reyna ekkert að vera frumlegir og skelltu Drive viðbótinni aftan á iCloud . Með iCloud Drive birtist mappa í Mac OS tölvunni þinni sem getur geymt öll þau gögn sem þú vilt í skýinu og verða þau aðgengileg á öllum Apple tækjunum þínum . Verðið á iCloud breytist í 20 GB á $0.99 og 200 GB á $3.99 . Nokkuð samkeppnishæf verð en Google Drive er ennþá með vinninginn með 1 TB á $9.99 . Stýrikerfið fékk ekki jafn miklar breytingar í dag eins og þegar iOS 7 var kynnt en núna er betri stuðningur við iCloud og fyrirtækjanotendur . Uppfærð tilkynningagardínaTilkynningagardínan ( e. notifications panel ) hefur alltaf verið mjög slæm á iOS . Núna hefur Apple aðeins bætt hana með því að gera notendum kleift að framkalla aðgerðir um leið og tilkynning berst . Þannig er hægt að svara SMSi beint úr tilkynningunni eða af læsiskjánum . QuickTypeLyklaborðið er það versta við iPhone . Windows Phone og Android eru ljósárum á undan en í dag komst Apple skrefi nær með QuickType . Síminn þinn lærir á þig og stingur upp á 0 rðum sem þú skrifar og veit í hvaða samhengi ákveðin orð eru notuð . Ef þú ert að svara yfirmanni þínum stingur það upp á “ fundur / aflýst / skjöl ” en við vini þína stingur það upp á “ matarboð / bíó / snilld ” . Önnur lyklaborðTim Cook rétt minntist á það að nú væri hægt að setja upp ný lyklaborð frá þriðja aðila á iOS . Þetta er gríðarlega stór breyting að okkar mati , því nú verður hægt að setja lyklaborð eins og SwiftKey á iOS . Það verða vafalaust margir sem hugsa um að skipta úr Android yfir í iOS við þessa breytingu . HealthkitHealthkit verður einskonar miðstöð heilsuupplýsinga fyrir iOS . Appið getur tekið saman upplýsingar úr allskonar öppum frá þriðja aðila og birt á einum þægilegum stað . Það mun einnig geta gripið upplýsingar frá tækjum eins og Nike Fuelband og Fitbit . Family sharing Enn einn sigurinn fyrir barnafólk því núna er mun auðveldara að deila efni sem er keypt í gegnum App Store . Kvikmyndir , tónlist og öpp sem keypt eru á sama kreditkorti virka nú á 6 iOS tækjum . Ef barnið þitt vill kaupa app í símanum sínum þá færð þú tilkynningu á þínum síma sem hægt er að samþykkja eða neita . HomekitMeð Homekit verður bókstaflega hægt að stjórna heimilinu úr símanum . Þar verður til dæmis hægt að hækka og lækka hita , slökkva og kveikja á ljósum og læsa og aflæsa hurðum . Heimilið þarf að sjálfsögðu að vera snjallvætt og það með tækjum sem að virka vel á Homekit . SkjágræjurNú verður hægt að bæta við skjágræjum ( e. widgets ) frá þriðja aðila á iOS , en aðeins í tilkynningargardínuna . Þær eru líka orðnar gagnvirkar og uppfærast sjálfkrafa , þannig mátti t.d. sjá Ebay skjágræju sem að fylgdist með þeim uppboðum sem notandinn var með í gangi . Skjágræjurnar eru ágætis viðbót fyrir iOS , en eiga enn langt í land . PhotosMyndaappið fær margar nýjar viðbætur . Þar ber helst að nefna að öll album fara sjálfkrafa í iCloud og er hægt að nálgast þau í Photos appinu á öllum iOS ( og bráðum Apple ) tækjunum þínum . Ný leit bætist við í appið sem gerir notendum kleift að leita eftir staðsetningum eða heiti mynda . Ein helsta viðbótin fyrir einhverja er sú að nú verður hægt að breyta myndum beint inni í Photos appinu . Stillingar og filterar , ekki ósvipað og finnst í Snapseed eða Google Photos , eru nú komin í Photos og fara myndirnar beint inn í iCloud eftir að þeim er breytt . iMessages , Mail og Spotlight uppfærslaiMessages fær uppfærslu sem bætir við enn betri stuðningi fyrir hópsamtöl . Núna er hægt að slökkva á ákveðnum samtölum og minnka áreitið í símanum . Einnig bættust við nýjungar eins og að setja myndir og myndbönd beint í hópsamtöl og að senda hljóðbúta . Hægt verður að láta gögnin hverfa eftir ákveðinn tíma og er því komið einskonar Snapchat beint í iMessage . Mail fær uppfærslu og verður núna hægt að renna tölvupóstum í burtu til þess að eyða þeim . Sé þeim ekki rennt alveg út í hliðina koma upp aðrir valmöguleikar . Mail mun einnig tengjast enn betur við dagatalið . Nú verður hægt að færa tölvupóst sem verið er að vinna til hliðar og skoða aðra tölvupósta á meðan . Spotlight mun núna leita í öppum á tækinu , netinu og beint í þjónustur eins og Wikipedia og Apple Maps . Siri uppfærslaSiri bregst núna við skilaboðunum ‘ Hey Siri ’ þrátt fyrir að vera ekki í gangi , ekki ósvipað og er hægt að gera með ‘ Ok Google ’ á Android . Hún tengist einnig beint við Shazam og getur þekkt lög sem er hægt að kaupa beint í iTunes . Sala á tónlist í gegnum iTunes fer dvínandi og því gæti þetta aukið söluna og spyrnt á móti samkeppninni við streymiþjónustur eins og Spotify . Einnig mun koma stuðningur fyrir 22 ný tungumál sem Siri mun skilja , en ekki var gefið út hvaða tungumál það voru nákvæmlega en það er frekar ólíklegt að íslenska verði með í því . App Store uppfærslaApp Store fær uppfærslu sem að gerir notendum enn auðveldara með að finna ný öpp . Útgefendur appa geta einnig sett öppin sín í hópa og þannig selt mörg öpp í einu á afslætti . Einnig verður settur sérstakur “ Editor’s Choice ” stimpill á öpp sem eru í þeim flokki , ekki ósvipað því sem finnst á Google Play Store . Metal og nýtt forritunartungumálSeinni hluti kynningarinnar fór aðallega í hluti sem forritarar og útgefendur hafa áhuga á , en þar ber að nefna tvennt mjög áhugavert . Fyrst er það Metal , sem er ný leið sem leikir geta nýtt sér aflið í A 7 örgjörvanum . Öpp geta nú sótt mun meiri kraft úr tækjunum og er allt að 10x betri afköst með þessari nýju leið . Þannig mátti sjá leiki sem eru að koma út á Xbox 360 / PS3 eins og Plants vs . Zombies : Garden Warfare spilaða á iPad án nokkur hökts . Það má því búast við sprengingu í nýjum leikjum á iOS í haust og munu sennilega fleiri titlar koma út bæði á leikjatölvum og á iOS . Hitt áhugaverða er að Apple skiptir ut Objective C forritunarmálinu fyrir nýtt mál sem kallast Swift . Það er mun einfaldara að kóða í Swift og afkastagetan er mun meiri . Þannig munu öpp keyra enn hraðar og forritarar munu eiga mun auðveldara með að hanna ný öpp . Fyrir allar nýjungarnar sem Apple kynnti má finna upplýsingar á Apple.com